# Alexej Alexandrovič Gubarev

### Z Wikipédie

Plukovník inžinier Alexej Alexandrovič Gubarev (po rusky Алексей Александрович Губарев (* 29. marec 1931, Gvardejci) je bývalý sovietsky kozmonaut, ktorý sa zúčastnil dvoch vesmírnych letov: Sojuz 17 a Sojuz 28.

Gubarev sa stal príslušníkom sovietskej armády v roku 1950. V roku 1952 ukončil štúdium vo Vojenskom leteckom učilišti vojenského námorníctva a potom slúžil v útvaroch sovietskej armády. Od roku 1957 študoval na Vojenskej leteckej akadémii J. A. Gagarina a po absolvovaní slúžil ako veliteľ letky na leteckých útvaroch, kde získal kvalifikáciu pilota 1. triedy.

Pôvodne bol cvičený pre sovietske lunárne programy a pre vojenské misie programu Sojuz, neskôr pre program Saľut. V roku 1976 sa zapojil do programu Interkozmos.

Nášivka letu Sojuz 28

V roku 1978 sa ako veliteľ zúčastnil letu kozmickej lode Sojuz 28 v rámci programu Interkozmos. Tohto letu sa zúčastnil tiež český kozmonaut Vladimír Remek.

Svoju kariéru kozmonauta ukončil v roku 1981 a prijal administratívne miesto v Gagarinovom tréningovom centre.

Obdržal vyznamenania Hrdina Sovietskeho zväzu (dvakrát), Hrdina Československej socialistickej republiky a Gagarinovu zlatú medailu. Je čestným občanom miest Kaluga, Arkalyk, Celinograd a Praha.

V roku 1982 vydal knihu (v anglickom originále The Attraction of Weightlessness).

| Tento biografický článok je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../a/l/e/Alexej_Alexandrovi%C4%8D_Gubarev_4bce.html"

Kategórie: Biografické výhonky | Narodenia v 1931 | Sovietski kozmonauti

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Français
- Polski
- Português
- Русский